Publication: Magyar Közlöny
Issue: MK-2011-30 (Year: 2011, Number: 30)
Era: contemporary
Section: tagból áll. Nem lehet a vizsgabizottság tagja a vizsgázónak a Polgári Törvénykönyvrõl szóló 1959. évi IV. törvény 685. §
Paragraph Index: 1770

(2) A nyelvvizsgáztatási rendelet 4. § (3)–(4) bekezdése helyébe a következõ rendelkezések lépnek: „(3) Az eredmény közlésétõl számított tizenöt napon belül felülvizsgálati kérelemmel lehet élni a vizsga értékelésére, jogszabálysértésre vagy az eredményszámításban mutatkozó számolási hibára történõ hivatkozással. A vizsgaközpont vezetõje a felülvizsgálati kérelmet megvizsgálja, és amennyiben a kérelemben foglaltakkal egyetért, a vizsgaközpont a döntését módosítja. A vizsgaközpont vezetõje a felülvizsgálati kérelem tárgyában annak beérkezését követõ naptól számított tizenöt napon belül hozza meg döntését és errõl a vizsgázót értesíti. A vizsgázó a felülvizsgálati kérelem tárgyában hozott döntés közlésétõl számított tizenöt napon belül a döntés ellen a Hivatalhoz címzett, de a vizsgaközponthoz benyújtandó panasszal élhet jogszabálysértésre vagy az eredményszámításban mutatkozó számszaki hibára történõ hivatkozással. A panaszt a Hivatal bírálja el. Felülvizsgálati kérelem, illetve panasz elbírálása alapján sikeresnek ítélt vizsga esetében, a jogerõs döntés közlésétõl számított tizenöt napon belül köteles a vizsgaközpont a vizsgabizonyítványt a vizsgázó rendelkezésére bocsátani. Az e bekezdésben szabályozott jogorvoslati eljárásokra a közigazgatási hatósági eljárás és szolgáltatás általános szabályairól szóló 2004. évi CXL. törvény rendelkezéseit kell alkalmazni azzal, hogy a panaszon a fellebbezést kell érteni.

Source: https://magyarkozlony.hu/hivatalos-lapok/a89ba207df11f77195cc29f46c85ac088ce61617/dokumentumok/1317e99b5270ce54d31307e41e7acadbe43e47be/letoltes